钦定古今图书集成/明伦汇编/氏族典/第352卷 > 《郑樵通志》 > 以爵为氏
## 钦定古今图书集成/明伦汇编/氏族典/第352卷 > 《郑樵通志》 > 以爵为氏

侯氏，姬姓。晋侯缗之后也。二十八年，曲沃武公伐晋
侯缗而灭之。缗之子孙适他国，称侯氏，以爵为氏也。
或云：夏后氏之裔封于侯，无义，未闻有国号侯者也。
郑有侯宣、多侯羽，鲁有侯叔、夏侯犯，齐有侯朝，魏有
侯嬴。又后魏有侯植，从孝武西迁，赐姓侯伏氏，又赐
姓贺屯氏，其后复旧。又古引氏改为侯氏，魏，姓也。宋
侯益为太师。